CELEX: 32004D0609
Language: lt
Date: 1092787200000
Title: 2004/609/EB: 2004 m. rugpjūčio 18 d. Komisijos sprendimas, iš dalies keičiantis Sprendimo 2003/804/EB I priedą, nustatantį trečiąsias šalis, iš kurių leidžiama importuoti gyvus moliuskus, skirtus auginimui arba natūraliam išsivalymui Bendrijos vandenyse (pranešta dokumentu Nr. K(2004) 3128)(Tekstas svarbus EEE)

24.8.2004   
            
            
               LT
            
            
               Europos Sąjungos oficialusis leidinys
            
            
               L 274/17
            
         
      KOMISIJOS SPRENDIMAS
   
   2004 m. rugpjūčio 18 d.
   iš dalies keičiantis Sprendimo 2003/804/EB I priedą, nustatantį trečiąsias šalis, iš kurių leidžiama importuoti gyvus moliuskus, skirtus auginimui arba natūraliam išsivalymui Bendrijos vandenyse
   (pranešta dokumentu Nr. K(2004) 3128)
   (Tekstas svarbus EEE)
   (2004/609/EB)
   EUROPOS BENDRIJŲ KOMISIJA,
   atsižvelgdama į Europos ekonominės bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ir ypač į jos 19 straipsnio 1 dalį,
   kadangi:
   
               (1)
            
            
               Trečiųjų šalių, iš kurių valstybėms narėms leidžiama importuoti gyvus moliuskus, jų kiaušinėlius ir gametas, skirtus auginimui, natūraliam išsivalymui ar vartoti žmonėms Bendrijoje, sąrašas, o taip pat sertifikato, kuris turi būti pateikiamas su tokiomis siuntomis, pavyzdys buvo nustatyti Sprendimu 2003/804/EB (2).
            
         
               (2)
            
            
               Nuo to laiko, kai įsigaliojo Direktyva 91/67/EEB, gyvūnų sveikatos reikalavimai importuojant akvakultūros gyvūnus į Bendriją iš trečiųjų šalių nesikeitė. Kol bus nustatyti suderinti sertifikavimo reikalavimai, valstybės narės atsako, kad akvakultūros gyvūnų ir jų produktų importui iš trečiųjų šalių būtų taikomos sąlygos bent jau lygiavertės toms, kurios nustatytos Bendrijos produktų tiekimui rinkai pagal Direktyvos 91/67/EEB 20 straipsnio 3 dalį.
            
         
               (3)
            
            
               Komisijos dėmesys buvo atkreiptas į tai, kad kai kuri įmonių veikla Bendrijoje priklauso nuo to, kad kai kurias gyvų moliuskų rūšis, skirtas auginimui ar natūraliam išsivalymui Bendrijos vandenyse, jos turi gauti labai ankstyvoje gyvenimo stadijoje ir kad šios rūšys importuojamos nuolatos. Tokių rūšių tiekimas iš ES valstybių narių ir Europos laisvosios prekybos asociacijos narių yra ribotas, todėl laikinai tokia prekyba turėtų būti leista su kai kuriomis trečiosiomis šalimis, kol bus užbaigti patikrinimai vietoje, nustatyti Bendrijos taisyklėmis. Sprendimo 2003/804/EB I priedas turėtų būti atitinkamai pataisytas.
            
         
               (4)
            
            
               Tokiame laikiname sąraše turėtų būti tik tos šalys, kurių veterinarinės tarnybos buvo įvertintos ir nustatyta, kad, pasirašydamos gyvų gyvūnų eksporto sertifikatus, jos suteikia būtinas garantijas ir todėl gali būti įtrauktos į sąrašą, nerizikuojant Bendrijos gyvūnų sveikatos būkle.
            
         
               (5)
            
            
               Be to, reikia supaprastinti I priedo lentelės išdėstymą, kad nesikartotų sertifikato pavyzdyje nurodyti reikalavimai.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/804/EB I priedo tekstas keičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. rugpjūčio 18 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 302, 2003 11 21, p. 22. Sprendimas, su paskutiniais pakeitimais, padarytais Sprendimu K(2004) 2613 (Sprendimas dar neišspausdintas Oficialiajame leidinyje).
   
      PRIEDAS
      
         
            „I PRIEDAS
            Teritorijos, iš kurių leidžiama importuoti kai kurias gyvų moliuskų rūšis, jų kiaušinėlius ir gametas, skirtus auginimui arba natūraliam išsivalymui Europos Bendrijos vandenyse (3 straipsnis) arba skirtus tolesniam perdirbimui prieš vartojant žmonėms (4 straipsnio 1 dalis)
            
                        Šalis
                     
                     
                        Teritorija
                     
                     
                        Specialūs reikalavimai (1)
                        
                     
                     
                        Pastabos
                     
                  
                        ISO kodas
                     
                     
                        Pavadinimas
                     
                     
                        Kodas
                     
                     
                        Apibūdinimas
                     
                     
                        
                           Bonamia ostreae
                        
                     
                     
                        
                           Marteilia refringens
                        
                     
                     
                         
                     
                  
                        CA
                     
                     
                        Kanada (2)
                        
                     
                     
                         
                     
                     
                         
                     
                     
                         
                     
                     
                         
                     
                     
                        Gyvi moliuskai auginimui arba natūraliam išsivalymui ir tolesniam perdirbimui prieš vartojant žmonėms
                     
                  
                        HR
                     
                     
                        Kroatija (2)
                        
                     
                     
                         
                     
                     
                         
                     
                     
                        NĖRA
                     
                     
                        NĖRA
                     
                     
                        Gyvi moliuskai tik tolesniam perdirbimui prieš vartojant žmonėms
                     
                  
                        MA
                     
                     
                        Marokas (2)
                        
                     
                     
                         
                     
                     
                         
                     
                     
                        NĖRA
                     
                     
                        NĖRA
                     
                     
                        Gyvi moliuskai tik tolesniam perdirbimui prieš vartojant žmonėms
                     
                  
                        NZ
                     
                     
                        Naujoji Zelandija (2)
                        
                     
                     
                         
                     
                     
                         
                     
                     
                         
                     
                     
                         
                     
                     
                        Gyvi moliuskai auginimui arba natūraliam išsivalymui ir tolesniam perdirbimui prieš vartojant žmonėms
                     
                  
                        TN
                     
                     
                        Tunisas (2)
                        
                     
                     
                         
                     
                     
                         
                     
                     
                        NĖRA
                     
                     
                        NĖRA
                     
                     
                        Gyvi moliuskai tik tolesniam perdirbimui prieš vartojant žmonėms
                     
                  
                        TR
                     
                     
                        Turkija (2)
                        
                     
                     
                         
                     
                     
                         
                     
                     
                        NĖRA
                     
                     
                        NĖRA
                     
                     
                        Gyvi moliuskai tik tolesniam perdirbimui prieš vartojant žmonėms
                     
                  
                        US
                     
                     
                        Jungtinės Amerikos Valstijos (2)
                        
                     
                     
                         
                     
                     
                         
                     
                     
                         
                     
                     
                         
                     
                     
                        Gyvi moliuskai auginimui arba natūraliam išsivalymui ir tolesniam perdirbimui prieš vartojant žmonėms
                     
                  
      
      
         (1)  Įrašykite atitinkamai „Taip“ arba „Ne“, jei nurodytas ūkis, pakrantės zona arba žemyninė zona yra patvirtinti eksportuojančios šalies kompetentingos institucijos kaip teritorija, kuri atitinka specialius gyvūnų sveikatos reikalavimus, kad būtų priskirti Bendrijos zonoms ir ūkiams, kuriems taikoma Bendrijos patvirtinta programa arba statusas dėl Bonamia ostreae ir (arba) Marteilia refringens.
      
         (2)  Laikinasis sąrašas, turi būti peržiūrėtas iki 2005 m. birželio 1 d.“